גרטרוד בל

גרטרוד מרגרט לוות'יאן בל (באנגלית: Gertrude Margaret Lowthian Bell; ‏14 ביולי 1868 - 12 ביולי 1926), ארכאולוגית בריטית שהיה לה חלק מרכזי ביצירת מדינת עיראק. במהלך חייה היא הייתה בין המובילים של המרד הערבי במלחמת העולם הראשונה לצד לורנס איש ערב. בסיום המלחמה שרטטה בל את גבולות המנדט הבריטי על מסופוטמיה, כדי שיכללו את שלוש ה"וולאיות" שהפכו להיות עיראק. בל שכנעה את וינסטון צ'רצ'יל למנות את פייסל הראשון, מלך סוריה המודח, למלך הראשון של עיראק בועידת קהיר (1921). עד מותה בשנת 1926 היא הייתה האישה החשובה ביותר בשירות הציבורי באימפריה הבריטית. גרטרוד בל נולדה בוושינגטון הול במחוז דורהם שבאנגליה, למשפחה אמידה למדי. כבר כילדה נחשבה מבריקה, ובגיל 16 החלה ללמוד באוניברסיטת אוקספורד, שם סיימה תואר ראשון בהצטיינות יתרה תוך שנתיים. בתום לימודיה החלה לתור את העולם - לטפס על הרים בשווייץ, לעסוק בארכאולוגיה וללמוד שפות. כאחת מהנוסעות הגדולות של אנגליה, בל פתחה את מדבריות ערב לעולם המערבי בתאוריה מלאי החיים והפרוזה הכתובה בבהירות יוצאת דופן. היא בילתה שנים רבות בהכרת ראשי השבטים, האמירים והשייח'ים הערביים ועם פרוץ מלחמת העולם הראשונה הייתה בעמדה טובה כדי לייעץ למשרד המלחמה הבריטי על המיקום והנטיות של הכוחות הערביים, אותם היה אפשר לעודד להצטרף לבריטים במלחמה נגד העות'מאנים. בנקודה זו בחייה הפכה ליועצת של הקולונל ת. א. לורנס, שנודע לאחר מכן כלורנס איש ערב. היא גם תרמה למאמץ המלחמה הבריטי במצרים ומסופוטמיה, ושמשה כקצינת מודיעין מוכשרת במיוחד, עד כדי כך שעבודתה צוינה לשבח בפרלמנט האנגלי. על שירותה המעולה היא זכתה באות האימפריה הבריטית. כיוון שהכירה את השטח, הייתה חלק מהמשלחת לוועידת פריז בשנת 1919, והתבקשה לשרטט את גבולות המדינה החדשה - עיראק. אולם לאחר ועידת פריז, הממשל הבריטי התעלם מבל למעשה, כמו גם שאר העולם, מה שגרם לה לשקוע בדיכאון עמוק, בעיקר בשל העובדה שלורנס איש ערב זכה לכל תשומת הלב. במהלך שנותיה האחרונות היא הקימה את המוזיאון הארכאולוגי של בגדאד והייתה המנהלת הראשונה שלו. בל נפטרה ב-12 ביולי 1926 בבגדאד, לאחר שככל הנראה שמה קץ לחייה. בשנת 2015 יצא הסרט "מלכת המדבר" (Queen of the Desert)‏ על חייה של גרטרוד בל, בכיכובה של ניקול קידמן. ב-2016 הופק סרט תעודי על גרטרוד בל בשם מכתבים מבגדאד (אנ'), שבו הושמעו דבריה מפי השחקנית טילדה סווינטון. Hogarth, David G., "Obituary: Gertrude Lowthian Bell". The Geographical Journal 68.4, 1926, pp. 363-368 Bodley, Ronald and Hearst, Lorna, Gertrude Bell. New York, NY: The Macmillan Company, 1940 Bell, Gertrude. Gertrude Bell: From Her Personal Papers 1914-1926. London: Ernest Benn Ltd, 1961 Wallach, Janet, Desert Queen. 1999 ISBN 0-385-49575-7 O'Brien, Rosemary (ed.), Gertrude Bell: The Arabian Diaries, 1913-1914. USA: Syracuse University Press, 2000 Julia M. Asher-Greve, "Gertrude C. Bell (1868–1926)". In: Getzel et al. (eds.), Breaking Ground: Pioneering Women Archaeologists, Ann Arbor: University of Michigan Press, 2004, pp.142–197 H.V.F. Winstone, Gertrude Bell, Barzan Publishing, 2004 ISBN 0-9547728-0-6 Howell, Georgina, Gertrude Bell: Queen of the Desert, Shaper of Nations, Farrar, Straus and Giroux, 2007 ISBN 0-374-16162-3; also issued as Daughter of the Desert: the remarkable life of Gertrude Bell, Macmillan, Basingstoke and Oxford, 2006 ISBN 1-4050-4587-6 Lukitz, Liora, A Quest in the Middle East: Gertrude Bell and the Making of Modern Iraq. I.B. Tauris, 2006 ISBN 978-1-85043-415-3 Meyer, Karl E. and Shareen Blair Brysac, Kingmakers: the Invention of the Modern Middle East. W.W. Norton, 2008 ISBN 978-0-393-06199-4 מדיה וקבצים בנושא גרטרוד בל בוויקישיתוף פרויקט גרטרוד בל ידין רומן, פורצות הדרך – הנשים ששינו את פני הארכאולוגיה, באתר פוליטיקלי קוראת, 15 בנובמבר 2016 דודו בן צור, גרטרוד בל: המלכה הלא רשמית של עיראק, באתר ynet, 12 ביוני 2007 עופר אדרת, סיפורה הנשכח של גרטרוד אשת ערב, באתר הארץ, 7 באוקטובר 2016 רמי גינת, האם האנגלייה של עיראק, ביקורת על הספר "A Quest in the Middle East: Gertrude Bell and the Making of Modern Iraq" גרטרוד בל, באתר "Find a Grave" (באנגלית) רחל גולדברג, סיפורה של החוקרת שייעצה לבריטים להעניק עצמאות לעיראק, בבלוג "הספרנים" של הספרייה הלאומית, 14.6.2023 גרטרוד בל, באתר אנציקלופדיה בריטניקה (באנגלית) כתבי גרטרוד בל בפרויקט גוטנברג (באנגלית) גרטרוד בל, באתר אנציקלופדיית ההיסטוריה העולמית (באנגלית)